VENDIM 
Nr.975, datë 2.7.2008

PËR  MIRATIMIN E PAGAVE TË PUNONJËSVE TË NJËSISË SË KONSULENCËS SË KESH SHA-SË
 
Në mbështetje të nenit 100 të Kushtetutës dhe të neneve 6 e 7 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave
 
VENDOSI:
 
1. Miratimin e pagave të punonjësve të njësisë së konsulencës së KESH, sh.a. sipas tabelës, që i bashkëlidhet këtij vendimi.
2. Pagat e punonjësve të kësaj njësie të caktohen me ditë pune dhe me produkt të dorëzuar.
3. Ngarkohen organet drejtuese të KESH, sh.a. të miratojnë rregullat e përzgjedhjes së punonjësve të njësisë së konsulencës.
4. Ngarkohen Ministria e Ekonomisë, Tregtisë dhe Energjetikës dhe KESH, sh.a. për zbatimin e këtij vendimi.
Ky vendim hyn në fuqi menjëherë.
 
 KRYEMINISTRI
Sali  Berisha
TABELA E PAGAVE NETO (PA TAKSA TË NJËSISË SË KONSULENCËS NË KESH SHA
(në lek/ditë)

	Klasifikimi
	Niveli
	Shkalla

	Kuadër ekspert
	
	1
	2
	3
	4

	
	Drejtues
	55,000
	65,000
	75,000
	85,000

	
	Punonjës
	35,000
	45,000
	55,000
	65,000



Konsulentit i mbulohen gjithashtu dhe shpenzimet e udhëtimit dhe të akomodimit brenda dhe jashtë shtetit.

